Lunǧa tefreḥ, thegga-d taccuyt, tssers-itt s ufella n tmest ; yemma jida tessers-d tacekkartnni tesmer-itt-id, tufa-tt d iẓra ; dɣa tezɛef. Azekka-nni daɣ, tetbeɛ-it ɣer tebḥirt, teṭṭef-it, tiwi-t-id srid s axxam-is, tenna-as :  iḍ-agi ma yebɣa Rebbi ad k-ččeɣ  ; dɣa yenṭeq ɣur-s yennaas :  neɣ a yemma jida, d acu ara teččeḍ deg-i, nekk aqli cubeɣ asɣar  ; yenna-as :  iniɣ tesɛiḍ aṭas n yessetma-m  ; tenna-as :  ih, sɛiɣ  ; yenna-as :  ihi, err-iyi s akufi-ina n iḥbuben ad ččeɣ, ad qebbiɣ ; mi qeebbeɣ egg-iyi d imensi, ɛerḍ-d akk yessetma-m ad d-asent ad ččent.